ભારતે ઈઝ ઓફ ડુઈંગ બિઝનેસ રેન્કિંગમાં હરણફાળ ભરી હોવા છતાં વર્લ્ડ બેન્ક એમ કહે છે કે અહીં વ્યાપાર કરવાની સરળતા વધી છે પરંતુ વ્યાપાર શરુ કરવો હજી પણ અઘરું છે. ભલે તેમાં ભારત એક જ સ્થાન પાછળ ગયું છે પરંતુ એ અંગે ધ્યાન આપવાની જરૂર તો છે જ. આ ઉપરાંત વ્યાપાર શરુ કરવા માટે પ્રોપર્ટીનું રજીસ્ટ્રેશન તેમજ વીજળીનું કનેક્શન મેળવવામાં આપણા દેશમાં હજી પણ તકલીફ પડે છે. આંતરરાજ્ય સીમાઓ પર લેવાતા વિવિધ કર GSTના અમલ બાદ નાબૂદ થયા છે આથી એ અંગે આવતા વર્ષના રેન્કિંગમાં સુધારો થવાની પૂરેપૂરી આશા રાખી શકાય.